“Toe die pype vir die storm­waterdreinering oopgegrawe is, is ontdek dat daar nog foute is, en boonop is die swembad glo gebars. Die slote lê nou oop en is gevaarlik, en die swembad is vir die publiek gesluit. ”
Kroonnuus het verneem die swembad sal waarskynlik tot aan die einde van die swem­seisoen gesluit wees.
Die Môrewag-swembad is in wyk 3 geleë en die wyksraadslid Dan Morabe is vroeër vanjaar oorlede. ’n Tussenverkiesing word eersdaags gehou. Boeije en Spaski Geldenhuis tree as waarnemende wyksraadslede op.
’n Skriftelike medianavraag oor die toestand van die Môrewag-swembad is aan die munisipale woordvoerder gerig, maar teen druktyd is geen terugvoering ontvang nie.